Народни музеј

Концерт „Истина и лепота у музици барока II“
2022-05-08 12:00 - 13:00 (Europe/Belgrade) | Народни музеј Србије
Појмови истине, лепоте и добра неисцрпна су инспирација још од античког доба. Музика као знање о складу заснованом на природним законитостима припадала је квадривијуму наука, а у периоду ренесансе и хуманизма продубљују се сазнања о људској природи. Музичари уметничке епохе барока дочаравали су душевна стања, попут чежње, лењости, разузданости, самољубља, у свитама карактерних игара или варијационим делима која се најчешће појављују под називом Фолије (лудости), пасакаље (уличне процесије) или чаконе (игре завођења). Извођачи традиционалног недељног концерта у подне су чланови ансамбла ПАРНАС: Светлана Стојановић Кутлача, руководилац ансамбла, Ана Тошић, Јана Петровић, Марија Петровић, Теодора Крстић, Бојан Стојчевић, Игор Главашић, Мила Јолачић, Искра Дилкић, Елеонора Роган.
Место: Атријум Народног музеја
